Hvilke fordele og ulemper er der ved at købe brugt?
Som ved så mange andre produkter, kan du naturligvis også vælge at købe din seng brugt. Du får her en seng, som andre har haft, hvilket potentielt betyder, at du får meget seng for pengene. Der er dog nogle ting, du skal være opmærksom på, hvis du køber brugt. Først og fremmest synes du måske ikke, det er så lækkert at sove på en seng, som andre har sovet på. Således kan du overveje, om du skal købe seng og madras sammen eller i stedet købe en seng uden madras, som du så placerer dine egne madrasser på (i så fald kan du jo også vælge en madras, som passer specifikt til dine behov). Ydermere bør du nok inspicere sengen inden køb. Mens nye modeller måske kan virke dyre, kan den brugte løsning godt vise sig at være dyrere, hvis den eksempelvis knirker eller på anden vis viser sig at have fejl og mangler, som gør det til en dårlig seng. Kort fortalt: Så du kan vælge at købe brugt men vær opmærksom på faldgruberne.